Gėla
Gėla – gyvenvietė Vilniaus rajono savivaldybėje, 3 km į šiaurės rytus nuo Nemenčinės, Nemenčinės miško apsuptyje, netoli Gėlos ir Gėlaičio ežerų. Į gyvenvietę ateina rajoninis kelias Nemenčinė–Gėla (RK5234), yra autobusų stotelė (vyksta mikroautobusas Nemenčinė–Gėla). Gyvenvietę sudaro pora daugiabučių namų ir Gėlos senelių globos namai (įsikūrę buvusios vaikų ligoninės vietoje). Gėla nėra įtraukta į Lietuvos gyvenviečių registrus.